OpenLLM-France/wikimedia huggingface dataset:
# Souk El Ahed

Souk El Ahed o Souk El Ahad (àrab: سوق الأحد, Sūq al-Aḥad) és una petita ciutat de Tunísia a la governació de Kébili, situada uns 11 km al nord-oest de Kébili. La ciutat té uns 1.000 habitants. Tal com el seu nom indica, que significa ‘mercat del diumenge’, és el centre de comerç a la seva banda del llac salat de Chott El Djerid. Des que s'acaba el xot fins a arribar a Kébili, a uns 30 km, les petites viles rurals se succeeixen de forma que estan quasi a tocar una de l'altra, totes amb un nombre reduït d'habitants, però formant en conjunt una municipalitat de més de 19.000 habitants. Souk El Ahed no és la més gran, però és capçalera d'una delegació amb 20.950 habitants molt dispersos en nombrosos nuclis; la delegació arriba al nord fins al Chott El Fedjaj.

## Administració

És el centre de la delegació o mutamadiyya homònima, amb codi geogràfic 63 53 (ISO 3166-2:TN-12), dividida en set sectors o imades:
* El Menchia (63 53 51)
* Bou Abdellah (63 53 52)
* Oum Essoumâa (63 53 53)
* Ezzaouaïa (63 53 54)
* Bèchri (63 53 55)
* Fatnassa (63 53 56)
* Negga (63 53 57)
Al mateix temps, forma una municipalitat o baladiyya (codi geogràfic 63 15).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 129-130. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 164. ISSN: 1737-7838 [Consulta: 18 agost 2021].
# El Menzeh

El Menzeh (en àrab المنزه, al-Manzah; en amazic ⵍⵎⵏⵣⵀ) és una comuna rural de la prefectura de Skhirate-Témara, a la regió de Rabat-Salé-Kenitra, al Marroc. Segons el cens de 2014 tenia una població total de 11.370 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Luis García Vega

Luis García Vega (1903 - 1956) va ser un obrer i militar espanyol. Tècnic-mecànic de professió, va ingressar en el Partit Comunista d'Espanya en 1929.
Després de l'esclat de la Guerra civil s'integraria a l'Exèrcit Popular de la República amb el rang de major de milícies. Va arribar a manar les brigades mixtes 25a i 61a, prenent part en diverses accions militars. Al final de la contesa va haver d'abandonar Espanya, instal·lant-se a la Unió Soviètica. Durant la Segona Guerra Mundial es va allistar com a voluntari en l'Exèrcit Roig, sent tinent en una unitat de guerrillers. Va morir a Barnaül en 1956, i fou enterrat a Moscou.

## Referències

* 1 2 3 4 Encinas Moral, 2008, p. 634.
* ↑ Engel, 1999, p. 39, 64.
* ↑ Moreno Gómez, 1985, p. 634.

## Bibliografia

* Encinas Moral, Ángel Luis. Fuentes históricas para el estudio de la emigración española a la U.R.S.S. (1936-2007). Madrid: Exterior XXI, 2008.
* Engel, Carlos. Historia de las Brigadas Mixtas del Ejército Popular de la República. Madrid, Almena, 1999. 84-922644-7-0.
* Moreno Gómez, Francisco. La Guerra civil en Córdoba (1936-1939). Córdoba: Alpuerto, 1985.
# El niño y el muro

El niño y el muro és una pel·lícula de coproducció hispano-mexicana del 1965 dirigida per Ismael Rodríguez, coautor del guió amb Pedro Mario Herrero basat en la narració The boy and the ball, and the hole in the wall de Jim Henaghan. Fou rodada a Berlín.

## Sinopsi

Alemanya Occidental, anys 1960. Mentre juga a la pilota el petit Dieter, accidentalment, la penja a l'altre costat del Mur de Berlín. Aquest accident el posa en contacte amb Martha, qui es queda la pilota i es nega a retornar-la. Perquè ella l'hi torni Dieter li regala el seu ratolí.

## Repartiment

* Daniel Gélin ... Gunther Smith
* Yolanda Varela ... Sra. Smith
* Nino del Arco ... Dieter Smith
* Karin Block ... Karin Dalhman
* Carlos Piñar ... Guàrdia alemany #1
* George Rigaud ... Sr. Dalmhan
* Gérard Tichy ... Guàrdia alemany #2
* Inma de Santis... Martha
* Linda Christian... Mare de Martha

## Producció

La història va arribar al director de mans del fill del productor mexicà Fernando de Fuentes, cap de Diana Films qui havia adquirit els drets a Henaghan. Aleshores es va posar d'acord amb el director i productor espanyol Juan de Orduña i el 1963 va començar la preproducció, amb un pressupost de 10,367,572.00 pessetes. Diana Films s'encarregaria de filmar a Berlín i Juan de Orduña s'encarregaria del rodatge dels interiors als estudis Cinearte de Madrid i al carrer Méndez Álvaro, lloc semblant a Berlín Occidental. El muntatge el faria Juan de Orduña.

## Premis

Alfredo Fraile va rebre el premi a la millor fotografia als Premis del Sindicat Nacional de l'Espectacle de 1964. també va obtenir la Copa de Plata a Millor Pel·lícula i Millor Director al Festival Cinematogràfic de Mar del Plata.

## Referències

* ↑ Una mirada mexicana al muro de Berlín, Gaceta UNAM, 7 de novembre de 2019
* ↑ El niño y el muro: La aventura alemana de Ismael Rodríguez, al web del Festival de Morelia
* ↑ Félix Martialay El cine español durante el franquismo, p. 162-166

## Bibliografia

* El muro de Berlín desde el imaginario del director mexicano Ismael Rodríguez. La coproducción de El niño y el muro per Yolanda Minerva Campos A: Comunicación y sociedad, ISSN-e 0188-252X, Nº. 32, 2018, págs. 125-142
# Els Esmallols

Els Esmallols, és un paratge en part constituït per camps de conreu -antigues vinyes- actualment abandonats del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble d'Erinyà.
Està situada al sud-oest d'Erinyà, al sud-est de lo Planell i al nord de l'extrem de llevant del Riu d'Aparici, a l'esquerra del riu de Serradell. És al sud-oest, també, de la Plana d'Agustí.

## Enllaços externs

* Institut Cartogràfic de Catalunya; cal fer dos passos d'aproximació
# Lo Palomar

Lo Palomar és una serra situada al municipi d'Alòs de Balaguer a la comarca de la Noguera, amb una elevació màxima de 695 metres.

## Referències

* ↑ Institut Cartogràfic de Catalunya
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# El secreto de la Pedriza

El secreto de la Pedriza és una pel·lícula muda en blanc i negre, estrenada el 1926 i dirigida per Francesc Aguiló Torrandell a partir de l'argument d'una novel·la d'Adolf Vázquez Humasqué. Fou produïda per Balear Film i tingué com a actors principals Rosita Barberán, Ketty Murci, Francesc Aguiló, Manuel Cortès, Ignaci Letos i Antoni Llompart. Va ser rodada a Mallorca.
La pel·lícula se situa en gran part en el municipi de Deià, i pren el nom de la possessió de la Pedrissa, que conté torre de defensa molt emblemàtica. Té com a protagonista Toni de Son Moragues, que es veu implicat en una trama de contrabandistes i passió amorosa amb final dissortat.
# Lynchburg (Ohio)

Lynchburg és una població dels Estats Units a l'estat d'Ohio. Segons el cens del 2000, tenia 1.350 habitants.

## Demografia

Segons el cens del 2000, Lynchburg tenia 1.350 habitants, 518 habitatges i 365 famílies. La densitat de població era de 592,3 habitants per km².
Dels 518 habitatges, en un 36,9% hi vivien nens de menys de 18 anys, en un 55,4% hi vivien parelles casades, en un 11,6% hi havia dones solteres, i un 29,5% no eren unitats familiars. En el 26,3% dels habitatges hi vivien persones soles, el 12,5% de les quals corresponia a persones de 65 anys o més, que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,14.
Per edats, la població es repartia de la següent manera: un 29,9% tenia menys de 18 anys, un 7,2% entre 18 i 24, un 31,9% entre 25 i 44, un 18,5% de 45 a 60 i un 12,5%, 65 anys o més.
L'edat mediana era de 33 anys. Per cada 100 dones de 18 o més anys hi havia 88,6 homes.
La renda mediana per habitatge era de 34.792 $ i la renda mediana per família de 41.375 $. Els homes tenien una renda mediana de 30.337 $, mentre que les dones 22.422 $. La renda per capita de la població era de 16.315 $. Aproximadament, el 6% de les famílies i el 9,1% de la població estaven per sota del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lynchburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lynchburg». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Lynchburg (Carolina del Sud)

Lynchburg és una població dels Estats Units a l'estat de Carolina del Sud. Segons el cens del 2000 tenia 588 habitants.

## Demografia

Segons el cens del 2000, Lynchburg tenia 588 habitants, 222 habitatges i 138 famílies. La densitat de població era de 200,9 habitants/km².
Dels 222 habitatges en un 29,7% hi vivien nens de menys de 18 anys, en un 32,4% hi vivien parelles casades, en un 27% dones solteres, i en un 37,4% no eren unitats familiars. En el 32,9% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,29.
Per edats la població es repartia de la següent manera: un 26% tenia menys de 18 anys, un 14,3% entre 18 i 24, un 26,5% entre 25 i 44, un 19,4% de 45 a 60 i un 13,8% 65 anys o més.
L'edat mediana era de 33 anys. Per cada 100 dones de 18 o més anys hi havia 87,5 homes.
La renda mediana per habitatge era de 19.250 $ i la renda mediana per família de 33.750 $. Els homes tenien una renda mediana de 22.125 $ mentre que les dones 19.318 $. La renda per capita de la població era de 14.608 $. Entorn del 29,8% de les famílies i el 31,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lynchburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Lynchburg». American Fact Finder. Oficina del Cens dels Estats Units, 12-01-2010.
# Eligmodontia hirtipes

Eligmodontia hirtipes és una espècie de mamífer rosegador de la família dels cricètids. Habita el centre-oest de Sud-amèrica.

## Taxonomia

Aquesta espècie fou descrita l'any 1902 pel zoòleg britànic Thomas.

## Localitat tipus

La localitat tipus referida és: "Challapat, 3.750 msnm, llac Poopó, Oruro, Bolívia".

### Caracterització i relacions filogenètiques

Aquesta espècie forma un clade amb E. morgani. Fou tractada com a sinònim o subespècie de E. puerulus, però proves cariotípiques i moleculars n'avalen el tractament específic. La subespècie E. h. jacunda fou descrita al nord-oest argentí (Jujuy, departament de Cochinoca, Abra Pampa).

## Referències

* 1 2 Thomas, O. (1902). Annals and Magazine of Natural History, (7) 9:225.
* ↑ Mares, M. A.; J. K. Braun, B. S. Coyner i R. A. Van Den Bussche (2008). Phylogenetic and biogeographic relationships of gerbil mice Eligmodontia (Rodentia, Cricetidae) in South America, with a description of a new species. Zootaxa, 1753, 1-33.
# Elifaz

Al llibre del Gènesi, capítol trenta-sis, Elifaz (en hebreu אֱלִיפָז בן-עֵשָׂו Ĕlîphaz ben Ēśāw) és el fill d'Esaú amb la dona hitita Adà, filla d'Elcon. Va succeir el seu pare com a rei dels edomites.
Segons la tradició jueva explicada al Midraix, quan Jacob va fugir de casa del seu pare Isaac, Esaú va enviar Elifaz a perseguir i matar el seu oncle. Quan el va atrapar, Jacob va donar-li totes les seves pertinences a canvi de la vida. Elifaz va acceptar els presents i va deixar viure el seu oncle.
Després de la mort del seu avi Isaac, va emigrar amb el seu pare cap a les terres de Seir. Allà Elifaz va tenir els seus fills:
* Teman, primogènit i últim rei hereditari dels edomites
* Omar
* Sefó
* Gatam
* Quenaz, de qui descendirien els quenazites.
De la seva concubina Timnà, en nasqué:
* Amalec, pare i patriarca dels amalequites
* Timnà.

## Referències

* ↑ Gènesi. 36:10
* ↑ Raixí al llibre del Gènesi. 29:11
* ↑ Gènesi. 36:11
* ↑ Gènesi. 36:12
# St. James (Minnesota)

St. James és una població dels Estats Units a l'estat de Minnesota. Segons el cens del 2000 tenia 4.695 habitants.

## Demografia

Segons el cens del 2000, St. James tenia 4.695 habitants, 1.845 habitatges, i 1.186 famílies. La densitat de població era de 791,6 habitants per km².
Dels 1.845 habitatges en un 32,1% hi vivien nens de menys de 18 anys, en un 51,1% hi vivien parelles casades, en un 9,6% dones solteres, i en un 35,7% no eren unitats familiars. En el 32% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,16.
Per edats la població es repartia de la següent manera: un 27,9% tenia menys de 18 anys, un 9,5% entre 18 i 24, un 23,9% entre 25 i 44, un 20% de 45 a 60 i un 18,7% 65 anys o més.
L'edat mediana era de 35 anys. Per cada 100 dones de 18 o més anys hi havia 86,4 homes.
La renda mediana per habitatge era de 33.196 $ i la renda mediana per família de 40.993 $. Els homes tenien una renda mediana de 30.036 $ mentre que les dones 19.391 $. La renda per capita de la població era de 15.336 $. Entorn del 9% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. James». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- St. James». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# St. Bernard (Ohio)

St. Bernard és una ciutat dels Estats Units a l'estat d'Ohio. Segons el cens del 2000 tenia 4.924 habitants.

## Demografia

Segons el cens del 2000, St. Bernard tenia 4.924 habitants, 2.069 habitatges, i 1.251 famílies. La densitat de població era de 1.234,5 habitants/km².
Dels 2.069 habitatges en un 29,5% hi vivien nens de menys de 18 anys, en un 41% hi vivien parelles casades, en un 14,4% dones solteres, i en un 39,5% no eren unitats familiars. En el 34,5% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,09.
Per edats la població es repartia de la següent manera: un 25,4% tenia menys de 18 anys, un 9,5% entre 18 i 24, un 29,3% entre 25 i 44, un 20,3% de 45 a 60 i un 15,5% 65 anys o més.
L'edat mediana era de 36 anys. Per cada 100 dones de 18 o més anys hi havia 84,2 homes.
La renda mediana per habitatge era de 37.356 $ i la renda mediana per família de 45.366 $. Els homes tenien una renda mediana de 35.095 $ mentre que les dones 26.672 $. La renda per capita de la població era de 18.036 $. Aproximadament el 7,3% de les famílies i el 8,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Bernard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- St. Bernard». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# St. Augustine

«St. Augustine o Saint Augustine» té aquests significats:
* Saint Augustine, ciutat i capital del comtat de Saint Johns (Florida, Estats Units)
* St. Augustine (Illinois), població dels Estats Units a l'estat d'Illinois
* St. Augustine Beach (Florida), concentració de població designada pel cens dels Estats Units a l'estat de Florida
* St. Augustine Shores (Florida), concentració de població designada pel cens dels Estats Units a l'estat de Florida
* St. Augustine South (Florida), concentració de població designada pel cens dels Estats Units a l'estat de Florida
# St. Augustine South (Florida)

St. Augustine South és una concentració de població designada pel cens dels Estats Units a l'estat de Florida. Segons el cens del 2000 tenia 5.035 habitants.

## Demografia

Segons el cens del 2000, St. Augustine South tenia 5.035 habitants, 1.929 habitatges, i 1.462 famílies. La densitat de població era de 1.130,2 habitants/km².
Dels 1.929 habitatges en un 31,9% hi vivien nens de menys de 18 anys, en un 63,6% hi vivien parelles casades, en un 8,8% dones solteres, i en un 24,2% no eren unitats familiars. En el 18,2% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 2,95.
Per edats la població es repartia de la següent manera: un 24% tenia menys de 18 anys, un 6,3% entre 18 i 24, un 27,7% entre 25 i 44, un 26,3% de 45 a 60 i un 15,7% 65 anys o més.
L'edat mediana era de 41 anys. Per cada 100 dones de 18 o més anys hi havia 89,2 homes.
La renda mediana per habitatge era de 52.090 $ i la renda mediana per família de 56.592 $. Els homes tenien una renda mediana de 36.123 $ mentre que les dones 25.434 $. La renda per capita de la població era de 21.883 $. Entorn del 2,3% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Augustine South». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- St. Augustine South». American Fact Finder. Oficina del Cens dels Estats Units, 12-01-2010.
# South Sioux City

South Sioux City és una població dels Estats Units a l'estat de Nebraska. Segons el cens del 2000 tenia 11.925 habitants.

## Demografia

Segons el cens del 2000, South Sioux City tenia 11.925 habitants, 4.304 habitatges, i 2.961 famílies. La densitat de població era de 939,6 habitants per km².
Dels 4.304 habitatges en un 38,9% hi vivien nens de menys de 18 anys, en un 49,7% hi vivien parelles casades, en un 13,7% dones solteres, i en un 31,2% no eren unitats familiars. En el 25,6% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,26.
Per edats la població es repartia de la següent manera: un 29,8% tenia menys de 18 anys, un 11,1% entre 18 i 24, un 29,6% entre 25 i 44, un 19,2% de 45 a 60 i un 10,4% 65 anys o més.
L'edat mediana era de 31 anys. Per cada 100 dones de 18 o més anys hi havia 92 homes.
La renda mediana per habitatge era de 36.493 $ i la renda mediana per família de 42.712 $. Els homes tenien una renda mediana de 27.259 $ mentre que les dones 21.709 $. La renda per capita de la població era de 16.165 $. Aproximadament el 10,1% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Sioux City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- South Sioux City». American Fact Finder. Oficina del Cens dels Estats Units, 12-01-2010.
# M'Diq

M’Diq (en àrab المضيق, al-Maḍīq; en amazic ⵎⴹⵢⴰⵇ o també ⵝⴰⵖⵎⴰⵝ, Ṯaɣmaṯ) és un municipi de la prefectura de M'diq-Fnideq, a la regió de Tànger-Tetuan-Al Hoceima, al Marroc. Segons el cens de 2014 tenia una població total de 56.227 persones. Es troba a la costa mediterrània a 15 kilòmetres de Tetuan i a 25 kilòmetres de Ceuta. Durant el Protectorat espanyol del Marroc va prendre el nom de Rincón.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 29 de juny 2015. [Consulta: 19 novembre 2015].
# Lục Sơn

Lục Sơn és una municipi rural (xã) i poble del districte Lục Nam, província de Bắc Giang, al nord-est del Vietnam.

## Referències

* ↑ «Ministry of Public Information in Vietnam». Arxivat de l'original el 2012-08-20. [Consulta: 1r gener 2019].
# M'esperaràs?

M’esperaràs? és una pel·lícula espanyola de comèdia romàntica rodada en versió original en valencià i dirigida per Carles Alberola, amb música d'Arnau Bataller i produïda per À Punt i l'Institut Valencià de Cultura. Està basada en l'obra teatre homònima del propi Alberola i fou protagonitzada pels mateixos actors de l’obra de teatre.

## Argument

Un dia 25 d'abril, al barri valencià de Mussafa, la parella formada per Jaume i Raquel organitzen un sopar a cegues amb el seu amic Rubén, neuròtic i depressiu, recentment separat i que creu que té mala astruga amb les dones. En el sopar li presenten Pilar, qui posarà del revés la vida dels tres altres protagonistes i els demostrarà que mai és tard per tornar a començar.

## Repartiment

* Carles Alberola - Rubén
* Cristina García - Raquel
* Alfred Picó - Jaume
* Rebeca Valls - Pilar

## Producció

Amb un pressupost aproximat d'uns 400.000 d'euros, el 80 % de l'acció esdevé a l'apartament al barri de Russafa. Les altres localitzacions es troben a l'avinguda de Blasco Ibáñez, el barri de Russafa i la Facultat de Filologia, Comunicació i Traducció de la Universitat de València. La seva estrena es va produir al Palau de la Música de València durant la inauguració de la XXXIII edició de la Mostra de València i posteriorment es va projectar al Festival Internacional de Cinema de Chicago, al Festival Internacional del Brasil i al Som Cinema de Lleida, sempre en versió original i amb subtítols allà on el valencià no sigui comprensible. El 2019 fou estrenada a Barcelona.

## Reconeixements

En la 1a edició dels Premis de l'Audiovisual Valencià fou nominada als premis al millor so, al millor actor, i al millor llargmetratge de ficció.

## Referències

* ↑ M'esperaràs? a abc.es
* ↑ ‘M’esperaràs?’, la película que brinda por las segundas oportunidades, eldiario.es, 17 d'octubre de 2018
* ↑ 'M'esperaràs', el debut desitjat d'Albena Produccions en la gran pantalla, Diari La veu, 18 d'octubre de 2018
* ↑ M´esperaràs, de Carles Alberola, se estrena en Barcelona, la Vanguardia, 24 d'octubre de 2019
* ↑ 'El desentierro', 'Perfectos desconocidos' y 'Fishbone', las más nominadas a los Premios del Audiovisual Valenciano, Europa Press, 6 de novembre de 2018

## Enllaços externs

* Tràiler de la pel·lícula a Vimeo
* Crítica de la pel·lícula a encadenados.org